ປະຊາຊົນ ຫລາຍສິບພັນຄົນ ໂຮມຊຸມນຸມປະທ້ວງ ຕໍ່ຕ້ານ ນາຍົກຣັຖມຸນຕຣີໄທ
ຂ່າວສຳຄັນອື່ນໆ: ສະມາຊິກ ສະພາສູງ ຈອນ ແມັກເຄນ ໄປຢ້ຽມຄຸກເກົ່າ ຢູ່ວຽດນາມ; ຍີ່ປຸ່ນເວົ້າວ່າ ການຍິງ ລູກສອນໄຟ ສະແດງໃຫ້ເຫັນວ່າ ເກົາຫລີເໜືອ ກ້າວໜ
ພວກປະທ້ວງ ຈຳນວນ ຫລາຍສິບພັນຄົນ ໄປໂຮມຊຸມນຸມກັນ ຢູ່ບາງກອກໃນວັນພຸດ ມື້ນີ້ ຮຽກຮ້ອງໃຫ້ ນາຍົກຣັຖມຸນຕຣີ ອະພິສິດ ເວດຊາຊີວະ ລາອອກ ພວກປະທ້ວງ ທີ່ພາກັນໃສ່ເສື້ອ ແດງໄດ້ໄປໂຮມ ຊຸມນຸມກັນ ຢູ່ນອກ ທຳນຽບນາຍົກຣັຖມຸນຕຣີ ແລະຢູ່ນອກບ້ານພັກ ຫົວໜ້າທີ່ປຶກສາ ຂອງກະສັດພູມີພົນອະດຸນຍະເດດ ພວກເຂົາເຈົ້າ ໄດ້ກ່າວຫາ ທ່ານເປຣມ ຕິສຸລານົນ ຫົວໜ້າທີ່ປຶກສາຂອງກະສັດໄທວ່າ ເປັນຜູ້ຢູ່ເບື້ອງຫລັງ ການກໍ່ຣັຖປະຫານ ໃນປີ 2006 ທີ່ຂັບໄລ່ອະດີດ ນາຍົກຣັຖມຸນຕຣີ ທັກສິນ ຊິນນະວັດ ອອກຈາກອຳນາດ ຕຳຣວດກ່າວວ່າມີຢ່າງນ້ອຍ 40 ພັນຄົນ ໄດ້ເຂົ້າຮ່ວມ ການໂຮມຊຸມນຸມ ຊຶ່ງພວກປະທ້ວງ ເວົ້າວ່າອາດຈະດຳເນີນໄປ ຈົນຮອດມື້ວັນສຸກ ການໂຮມຊຸມນຸມ ທີ່ວ່ານີ້ ແມ່ນການທ້າທາຍທີ່ໃຫຍ່ທີ່ສຸດ ຕໍ່ຣັຖບານ ທີ່ມີອາຍຸ 4 ເດືອນ ຂອງນາຍົກຣັຖມຸນຕຣີ ອະພິສິດ ທ່ານອະພິຊິດ ໄດ້ປະຕິເສດ ຕໍ່ການຮຽກຮ້ອງ ໃຫ້ທ່ານລາອອກ ແລະເວົ້າວ່າເຈົ້າໜ້າທີ່ ຈະພະຍາຍາມ ຫລີກລ້ຽງ ບໍ່ໃຫ້ມີການປະທະກັນ ກັບພວກປະທ້ວງຕໍ່ຕ້ານຣັຖບານ ໃນມື້ວານນີ້ ການປະທ້ວງ ຕໍ່ຕ້ານຣັຖບານ ທີ່ພັທຢາຊຶ່ງເປັນເມືອງຕາກອາກາດ ແຄມທະເລຂອງໄທ ໄດ້ກາຍເປັນຄວາມຮຸນແຮງ ເວລາພວກປະທ້ວງທຳການໂຈມຕີ ຣົດນາຣັຖມຸນຕຣີ ແຕ່ທ່ານອະພິຊິດ ບໍ່ໄດ້ຮັບບາດເຈັບ ສະມາຊິກ ສະພາສູງ JOHN McCAIN ໄດ້ເດີນທາງ ກັບໄປວຽດນາມເພື່ອ ຢ້ຽມຢາມຄຸກ ບ່ອນທີ່ຄັ້ງນຶ່ງ ທ່ານເຄີຍຖືກ ຄຸມຂັງ ເປັນຊະເລີຍເສິກ ອະດີດຜູ້ສະມັກ ເປັນປະ ທານາທິບໍດີ ສະຫະຣັດ ກຳລັງຢູ່ໃນຣະຫວ່າງ ການເດີນທາງໄປຢ້ຽມຢາມ ທາງດ້ານການທູດ ໃນເຂດເອເຊັຽ ຕາເວັນອອກ ສຽງໃຕ້ ຮ່ວມກັບສະມາຊິກສະພາສູງອີກ 2 ທ່ານ ຄືທ່ານ LINDSEY GRAHAM ແລະທ່ານນາງ AMY KLOBUCHAR ສະມາຊິກ ສະພາສູງ McCAIN ໄດ້ກັບ ໄປຢ້ຽມຄຸກ HOA LO ໃນວັນພຸດ ມື້ນີ້ຊຶ່ງເປັນ ທີ່ຮູ້ກັນ ສຳລັບ ພວກຊະເລີຍເສິກ ອະເມຣິກັນ ທີ່ຖືກຄຸມຂັງຢູ່ທີ່ນັ້ນວ່າ HILTON ຂອງຮ່າໂນ່ຍ ຄຸກ HAO LO ແມ່ນນຶ່ງ ໃນຈຳນວນ ຄຸກສອງບ່ອນທີ່ທ່ານ McCAIN ອະດີດນັກບິນ ກອງທັບເຮືອ ສະຫະຣັດ ໄດ້ຖືກ ຄຸມຂັງ ເປັນເວລາ 5ປີ ຫລັງຈາກ ໄດ້ຖືກຍິງຕົກ ໃນປີ 1967 ທ່ານ McCAIN ໄດ້ຊີ້ໄປໃສ່ບ່ອນທີ່ທ່ານ ໄດ້ຖືກຄຸມຂັງໄວ້ ແລະກ່າວວ່າ ປັດຈຸບັນນີ້ ຄຸກດັ່ງກ່າວໄດ້ກາຍເປັນ ພິພິທພັນແລ້ວ ທ່ານ McCAIN ທີ່ ບໍ່ຕ່າງຫຍັງ ກັບພວກຊະເລີຍເສິກຄົນອື່ນໆນັ້ນ ກ່າວວ່າ ທ່ານໄດ້ຖືກທໍຣະມານ ໂດຍພວກ ທະຫານຍາມ ວຽດນາມ ແຕ່ຮູບພາບທີ່ວາງສະແດງ ແມ່ນສະແດງໃຫ້ເຫັນວ່າ ຊາວວຽດນາມ ໄດ້ປະຕິບັດ ຕໍ່ພວກນັກໂທດເປັນຢ່າງດີ ຍີ່ປຸ່ນ ກ່າວວ່າ ການຍິງຈະຣວດ ຂອງເກົາຫລີເໜືອໃນຕົ້ນອາທິດນີ້ ສະແດງ ໃຫ້ເຫັນວ່າ ພຽງ ຢາງ ໄດ້ປະສົບກັບ ຄວາມກ້າວໜ້າໃນການພັທນາ ເທັກໂນໂລຈີ ລູກສອນໄຟ ທ່ານ TAKEO KAWAMURA ຣັຖມຸນຕຣີປະຈຳສຳນັກງານ ນາຍົກຣັຖມຸນຕຣີ ຂອງຍີ່ປຸ່ນ ກ່າວຕໍ່ພວກນັກຂ່າວ ໃນມື້ນີ້ວ່າຂະນະທີ່ ຍັງບໍ່ທັນເປັນທີ່ຈະ ແຈ້ງເທື່ອວ່າ ຈະຣວດ ຂອງເກົາຫລີເໜືອໄດ້ບັນທຸກ ດາວທຽມ ຫຼືບໍ່ນັ້ນ ການຍິງໃນຄັ້ງນີ້ ແມ່ນໄດ້ມີຂຶ້ນ ໃນວິທີທີ່ມີຄວາມກ້າວໜ້າ ກວ່າຄັ້ງກ່ອນໆ ໃນການຍິງ ລູກສອນໄຟ TAEPODONG-2ຂອງເກົາຫລີເໜືອ ເມື່ອປີ 2006 ນັ້ນ ຈະຣວດ ໄດ້ຣະເບີດຂື້ນ ບໍ່ເທົ່າໃດວິນາທີຫລັງຈາກ ຖືກຍິງຂື້ນໄປ ໃນປີ 1998 ເກົາຫລີເໜືອ ກໍໄດ້ຍິງ ລູກສອນໄຟTAEPODONG-1 ຊຶ່ງເປັນ ລູກສອນໄຟ ທີ່ມີຣັສມີ ໄລຍະໃກ້ກວ່າຂື້ນສູ່ເຂດອາກາດເ ໜືອປະເທດຍີ່ປຸ່ນ ອັນເປັນພາກສ່ວນນຶ່ງຂອງການສົ່ງດາວທຽມ ທີ່ບໍ່ປະສົບຜົນສຳເຣັດ ໃນການຍິງ ຄັ້ງນີ້ ຈະຣວດຂອງເກົາຫລີເໜືອ ໄດ້ບິນຜ່ານ ຍີ່ປຸ່ນ ແລະໄປຕົກໃສ່ ມະຫາສະມຸດ ປາຊີຟິກ ພວກນັກວິເຄາະ ທາງທະຫານ ກ່າວວ່າ ການຍິງຈະຣວດ ຂອງເກົາຫຼີເໜືອໃນວັນອາທິດແລ້ວ ເປັນການທົດລອງ ລູກສອນໄຟ ຂີປະນາວຸດ ທີ່ມີປະສິດທິຜົນທີ່ແນໃສ່ ເພື່ອບັນທຸກ ຫົວຣະເບີດ ແລະຍິງໄປໄດ້ ໄກເຖິງຣັດ ALASKAຂອງສະຫະຣັດ ເຈົ້າໜ້າທີ່ ອີຕາລີ ກ່າວວ່າ ຈຳນວນ ຜູ້ເສັຽຊີວິດຈາກແຜ່ນດິນໄຫວ ໃນມື້ວັນຈັນ ຜ່ານມາ ໄດ້ເພີ້ມຂຶ້ນ ເປັນ 250 ຄົນແລ້ວ ຂະນະທີ່ແຜ່ນດິນໄຫວ ຂນາດນ້ອຍ ທີ່ຕິດຕາມມາ ໄດ້ສ້າງຄວາມຢ້ານກົວ ຫລາຍ ຂຶ້ນໃຫ້ແກ່ປະຊາຊົນ ທີ່ພາກັນອາສັຍ ຢູ່ຕາມຕູບຜ້າເຕັ້ນ ພວກຄົນງານ ແລະ ພວກລອດຊີວິດມາໄດ້ ທີ່ເມືອງ L’AQUILA ໄດ້ພາກັນ ຊອກຄົ້ນຫາ ພວກເຄາະຮ້າຍຢູ່ຕາມ ຊາກຫັກພັງ ນາຍົກຣັຖມຸນຕຣີ SILVIO BERLUSCONI ກ່າວວ່າ ການປະຕິບັດງານກູ້ພັຍ ຈະດຳເນີນຕໍ່ໄປ ອີກຫລາຍມື້ ຂ້າງໜ້າ ສ່ວນພຣະສັນຕະປະປາ BENEDICTຊົງກ່າວ ວ່າ ພຣະອົງ ມີີແຜນການ ທີ່ຈະສະເດັດ ໄປຍັງເຂດ ທີ່ປະສົບພັຍ ໂດຍໄວ ເທົ່າທີ່ຈະໄວໄດ້ ເຈົ້າໜ້າທີ່ ສຳນັກວາຕິກັນ ກ່າວວ່າ ພະສັນຕະປາປາຈະສະເດັດໄປ ບໍ່ດົນ ຫລັງຈາກບຸນອິສເຕີ້ ໃນມື້ວັນອາທິດ ຊາວອີຕາລີ ຫຼາຍໆຄົນໃນເຂດ ABRUZZO ທີ່ປະສົບກັບພັຍ ແຜ່ນດິນໄຫວ ໄດ້ພາກັນນອນ ຢູ່ຕາມຕູບຜາເຕັ້ນແລະຣົດ ທ່າມກາງ ອາກາດທີ່ໜາວເຢັນ ເປັນຄືນທີ 2 ໄດ້ມີການຕັ້ງບ້ານຕູບຜາເຕັ້ນຂຶ້ນ ປະມານ 20 ບ່ອນ ເພື່ອໃຫ້ປະຊາຊົນ ຫລາຍກ່ວາ 14,000 ຄົນໃນເຂດພູຜາ ດັ່ງກ່າວ ພັກເຊົາຢູ່ ແລະມີການຕັ້ງ ເຮືອນຄົວກາງແຈ້ງຂຶ້ນເພື່ອເຮັດອາຫານ ແຈກຢາຍ ໂຮງແຮມບາງແຫ່ງ ໄດ້ໃຫ້ພວກ ທີ່ບໍ່ມີບ່ອນອາສັຍແລະພະນັກງານ ກູ້ພັຍສຸກເສີນ ເຂົ້າໄປຢູ່ລ້າ ປະທານາທິບໍດີ ສະຫະຣັດ ທ່ານ BARACK OBAMA ໄດ້ກັບ ຄືນມາເຖິງສະຫະຣັດແລ້ວ ຫລັງຈາກ ໄດ້ເດີນ ທາງໄປຢ້ຽມຢາມຕ່າງປະເທດ ເປັນເທື່ອທຳອິດນັບແຕ່ທ່ານ ໄດ້ເຂົ້າຮັບຕຳແໜ່ງ ເມື່ອເດືອນມັງ ກອນ ຜ່ານມາ ໃນມື້ວານນີ້ ທ່ານOBAMA ໄດ້ເດີນທາງ ໄປຢ້ຽມຢາມ ອີຣັກ ແບບບໍ່ມີການ ປະກາດໃຫ້ຊາບ ລ່ວງໜ້າ ແລະຄ້າຍVICTORY ຊຶ່ງເປັນຄ້າຍ ທະຫານອະເມຣິກັນ ໃນເຂດຊານເມືອງ ຂອງນະຄອນຫຼວງແບັກແດັດ ທ່ານໄດ້ກ່າວ ສະແດງຄວາມຮູ້ບຸນຄຸນ ແລະ ການສນັບສນຸນ ຂອງທ່ານຕໍ່ພວກທະຫານ ທີ່ຮ້ອງເຊັຽ ທີ່ປະຈຳການ ຢູ່ໃນຄ້າຍດັ່ງກ່າວ ແລະບອກພວກເຂົາເຈົ້າວ່າ ໄລຍະນຶ່ງປີເຄິ່ງ ຂ້າງໜ້າ ອາດຈະເປັນເວລາທີ່ມີຄວາມຫລໍ່ແຫລມ ສຳຄັນ ສຳລັບ ການປະຕິບັດງານ ທາງທະຫານ ຂອງສະຫະຣັດຢູ່ໃນອີຣັກ ທ່ານເວົ້າວ່າ ມັນເຖິງເວລາແລ້ວ ທີ່ຊາວອີຣັກ ຈະຕ້ອງຮັບເອົາຄວາມຮັບຜິດຊອບ ໃນການປົກປັກຮັກສາ ປະເທດ ຂອງພວກເຂົາເຈົ້າ ປະທານາທິບໍດີOBAMA ໄດ້ພົບປະ ກັບນາຍພົນ RAY ODIERNO ຜູ້ບັນຊາການ ກຳລັງສະຫະຣັດ ໃນອີຣັກທີ່ຄ້າຍ VICTORY ແລະນາຍົກ ຣັຖມຸນຕຣີອີຣັກ ທ່ານ NOURI AL-MALIKI ຕລອດທັງປະທານາທິບໍດີ JALAL TALABANI ອົງການຂ່າວຂອງ ຣັດເຊັຽ ລາຍງານວ່າ ປະທານາທິບໍດີ ຂອງMOLDOVA ໄດ້ກ່າວຫາ ROMANIA ວ່າ ມີສ່ວນພົວພັນໃນການປະທ້ວງທີ່ນະຄອນຫຼວງCHISINAU ລາຍງານຂ່າວ ແຈ້ງວ່າ ປະທານາ ທິບໍດີ VLADIMIR VORONIN ໄດ້ປະກາດໃຫ້ເອກອັຄຣັຖທູດ ROMANIA ປະຈຳ MOLDOVA ເປັນບຸກຄົນ ທີ່ບໍ່ເພິ່ງປາຖນາໃນວັນພຸດ ມື້ນີ້ ແລະຮຽກໂຕ ເອກອັຄຣັຖທູດ MOLDOVA ປະຈຳ ROMANIA ກັບຄືນປະເທດ ຕຳຣວດ ປາບຈະລາຈົນ ໃນ MOLDOVA ໄດ້ເຂົ້າຄວບຄຸມ ທຳນຽບ ປະທານາທິບໍດີແລະຕຶກຫໍຣັຖສະພາ ຄືນແລ້ວ ຫລັງຈາກ ພວກປະທ້ວງ ທີ່ໄດ້ ກໍ່ຄວາມວຸ້ນວາຍຂຶ້ນຢູ່ນະຄອນຫລວງ ໃນມື້ວັນອັງຄານ ໄດ້ພາກັນ ກັບເມືອບ້ານເຮືອນ ໃນຕອນຄ່ຳ ກະຊວງພາຍໃນ MOLDOVA ກ່າວວ່າ ຕຳຣວດໄດ້ຈັບ 193 ຄົນ ຮວມທັງ ພວກເດັກນ້ອຍຕ່ຳກວ່າ ກະສຽນ 8 ຄົນ ໃນຂໍ້ຫາ ເປັນອັນທະພານ ແລະລັກຂະໂມຍ ເຄື່ອງຂອງ ໃນມື້ວານນີ້ ພວກປະທ້ວງ ຊຶ່ງສ່ວນໃຫຍ່ແລ້ວ ເປັນພວກ ໜຸ່ມນ້ອຍ ໄດ້ບຸກ ຜ່ານຕຳຣວດເຂົ້າໄປໃນຕຶກ ຫໍຣັຖສະພາ ແລະທຳນຽບ ປະທານາທິບໍດີ ພວກນັກສຶກສາໄດ້ພາກັນປະທ້ວງ ຕໍ່ຜົນການເລືອກຕັ້ງ ໃນມື້ວັນອາທິດ ຊຶ່ງພວກເຂົາເຈົ້າເວົ້າວ່າ ໄດ້ມີການສໍ້ໂກງຄະແນນ ເພື່ອໃຫ້ພັກຄອມມູນິສ ເປັນຜູ້ ໄດ້ຮັບໄຊຊະນະ ເຮົາຍັງມີຂ່າວອື່ນໆອີກ ເຊີນຟັງລາຍລະອຽດໄດ້ ໂດຍຄລິກບ່ອນສຽງ